《周邑侯枉过村居》
明代·黄公仪

郎星行部及春和，老稚争迎睹玉珂。曲巷向逢仙吏寡，应门今报使君过。

为怜折节忘轩冕，何限留馨在薜萝。苍赤安危劳置问，保釐谁不望恩波。

作者简介：黄公仪，字元礼。顺德人。明神宗万历三十七年（一六〇九）举人，十上公车不第。谒上犹教谕，历仕湖广武昌府同知。致政归，年八十二始卒。有《北征草》、《易轩集》、《犹川稿》及《九转佚老堂稿》、《粤州》诸草。清康熙《顺德县志》卷八有传。